Caudiel quedó quasi despoblau de musulmans quan la Peste Negra de mitat de lo sieglo XIV y beluns de los supervivients emigroron a Granada. Los pocos musulmans que quedoron fuoron forachitaus por Don Chuan Alfonso de Xerica, igual como fació con los de toda la Senyoría de Xerica, pa trayer dimpués cristians viellos. Los cristians viellos que vinioron yeran sobre tot d'orichen aragonés. Don Chuan Alfonso de Xerica redactó un establimiento de población lo 29 de chunyo de 1364 y tres anyadas dimpués lo 30 d'agosto de 1367 dió carta de población a los 66 pobladors. La "Carta de población de Caudiel" fue escrita en aragonés.